ตาลุกวาว! 16 บริษัทจ่าย “โบนัส” พนักงานจุใจส่งท้ายปีขาล
เปิดรายชื่อ 16 บริษัทพื้นที่ชลบุรี-ระยอง เอาใจพนักงานเต็มๆ มอบของขวัญปีใหม่ส่งท้ายปี 2565 แจกโบนัส+เงินพิเศษ จัดหนัด “โตโยต้า ทูโช ฟอร์คลิฟท์ฯ” โบนัส 10.2 เดือน บวกเงินพิเศษ 25,000-28,000 บาท
เปิดรายชื่อ 16 บริษัทพื้นที่ชลบุรี-ระยอง เอาใจพนังงานเต็มๆ มอบของขวัญปีใหม่ส่งท้ายปี 2565 แจกโบนัส+เงินพิเศษ จัดหนัด “โตโยต้า ทูโช ฟอร์คลิฟท์ฯ” โบนัส 10.2 เดือน บวกเงินพิเศษ 25,000-28,000 บาท
4 พ.ย. 2565

ผู้สื่อข่าวรายงานว่า วันที่ (4 พ.ย.65) อ้างอิงทางเพจเฟซบุ๊กข่าวสารชลบุรี-ระยองได้แจ้งความคืบหน้าโบนัสสิ้นปี 65 และเงินพิเศษของบริษัทต่างๆในพื้นที่จ.ชลบุรี ที่มีการเผยแพร่ในโลกออนไลน์ ประชาชนได้เข้าแสดงความคิดเห็นเป็นเสียงเดียวกันว่าอยากรวมงานบริษัทดังกล่าว
สำหรับเพจเฟซบุ๊กข่าวสารชลบุรี-ระยอง ได้นำเสนอ 16 รายชื่อบริษัทที่ให้ลตอบแทน รวมถึงโบนัสพนักงานจะได้รับมาให้ทราบ อย่างทาง TOYOTA GOSEI โบนัสสิ้นปี 4 เดือน บวกเงินพิเศษ 70,000 บาท, บริษัท ออฟโร้ด โบนัสสิ้นปีจำนวน 3 เดือน บวกเงินพิเศษ 52,000 บาท, ISUZU โบนัสสิ้นปี 5.9 เดือน บวกเงินพิเศษ 17,550 บาท, HINO โบนัสสิ้นปี 7.4 เดือน บวกเงินพิเศษ 35,000 บาท, ADVICS นิคมปิ่นทอง 3 โบนัสสิ้นปี 6.5 เดือน บวกเงินพิเศษ 25,000บาท, JTEKT โบนัสสิ้นปี 6 เดือน บวกเงินพิเศษ 17,500 บาท และสงกรานต์อีก 20,000 บาท
ขณะเดียวกัน DENSO โบนัสสิ้นปี 7.4 เดือน บวกเงินพิเศษ 17,500 บาท บวก 15,000 บาท, และ TOYOTA โบนัสสิ้นปี 7.5 เดือน บวกเงินพิเศษ 34,000 บาท, MG โบนัสสิ้นปี 2 เดือน บวกเงินพิเศษตามเกรดเฉลี่ย, โยโกฮามา ไทร์ แมนูแฟคเจอริ่งฯ โบนัสสิ้นปี 5 เดือน บวกเงินพิเศษ 25,000 บาท เพิ่มเงินเดือน 4%, บริษัท โตโยต้า ทูโช ฟอร์คลิฟท์ฯ โบนัสสิ้นปี 10.2 เดือน บวกเงินพิเศษ 25,000-28,000 บาท,
นอกจากนี้ SUMITOMO RUBBER THAILAND โบนัสสิ้นปี 5 เดือน บวกเงินพิเศษ 22,000 บวก 3,000 บาท, บริษัท SSMC ระยอง โบนัสสิ้นปี 6 เดือน บวกเงินพิเศษ 20,000 บาท, AIT โบนัสสิ้นปี 6 เดือน บวกเงินพิเศษ 46,000 บาท, MITSUBISHI ELECTRIC CONSUMER PRODUCTS (THAILAND) โบนัสสิ้นปี 6.5 เดือน เงินพิเศษ 20,000 บาท และขึ้นเงินเดือนอีก 6%, และ Aisin มาบปู ชลบุรี โบนัสสิ้นปี 7 เดือน บวกเงินพิเศษ 30,000 บาท